Обраќање за дебата

Почитувани присутни, учесници во дебатата, пред да ви посакам успешна работа, ми претставува чест како претседател на Македонското научно друштво-Битола накусо со вас, а пред се со нашите гости, да споделам неколку информации за нашето Друштво кое е најстарата научна организација во државата, формирана во далечната 1960 година, во која членуваат истакнати уметници и писатели, магистри и доктори на науки во различни научни области.

Македонско научно друштво-Битола денес активно соработува со Македонската академија на науките и уметностите, со хрватската, српската и академијата на науки и уметности на Босна и Херцеговина.

Минатата година го славевме нашиот јубилеј – 60 години од денот на формирањето, а годинава со повеќе манифестации ќе одбележиме 100 години од раѓањето на Академик Блаже Конески.

Се разбира повеќе информации за нас може да се прочитаат на официјалната веб страница, на која веќе утре ќе се пофалиме и со овој настан кој го подготви нашето одделение за Правни науки, за кој денес сме тука..

Би сакала да ја поздравам одбраната тема за дебата која е доста сензитивна ако знаеме дека и според Европскиот комитет во нивните извештаи објавени последните години, а кои се однесуваат за рамноправноста на мажите и жените во ЕУ, бројките покажуваат дека жените сеуште немаат еднаков статус со мажите а често немаат ниту можност за остварување на темелните човекови права.

Потребата за одржување на вакви дебати се јавува и од таму што ние како земја и народ доста се разликуваме од развиените земји, каде односите внатре во заедницата се многу поважни од автономијата на поединецот, културната разноликост е поважна од асимилацијата, квалитетот на живот поприоритетен од стекнувањето на богатство, одржливиот развој е поважен од материјалниот раст, посветеноста на самиот себе е поважна од макотрпната работа. Во тие земји се тежи кон остварување на родова еднаквост, да мажите и жените имаат ист предуслов за остварување на човековите права, еднаков допринос кон друштвото како и еднакво користење на добробитот и напредокот на една заедница. Се уште загрижува податокот дека жените заработуваат во просек 40 % помали средства од мажите, а пензиите се за 38 % помали кај женската популација од машката.

Пред да Ви се заблагодарам на отстапениот простор и време би сакала да нагласам дека по 60 години, МНД-Битола, за првпат, доби жена претседател што го претставува мојата скромност и верувам дека и во иднина жените ќе ја добиваат довербата да предводат вакви и слични организации посветени на науката :))

На крајот од моето обраќање би сакала да ги поздравам и да им се заблагодарам за нивното денешно учество на :

М-р Фатиме Фетаи, јавен обвинител, м-р Бојана Јовановска, претставник на Хелсиншки комитет за човекови права, м-р Наташа Бошковакоја доаѓа од коалиција Маргини и м-р Фатма Бајрам Аземовска, од здружение Сумнал.

Ви благодарам !